ومثله بیع الرهن قبل اجازة المرتهن أو فكّه
گیروو گؤتورنین ایجازهسیندن اوّل و یا رهنین فكّیندن اوّل رهینهنی ساتماق دا اونون كمیدیر. (ایندی گوجو یوخدور آما ایجازهدن و یا فكّدن سونرا گوجو اولاجاق.) بلكه آشاغیداكی دا اونون كیمیدیر: سَلَم بئیعینده (اؤنجهدن ساتیش) عقد آنیندا ثمنی وئره بیلمهسهده عقددن سونرا عقد مجلیسی داغیلمامیش گئدیب ثمنی گتیره بیلر. چونكی بو بئیعین تأثیرلی اولماسی اوچون، ثمنین او مجلیسده وئریلمهسی گركیر. نتیجهده غرر لازیم گلمز. و عقددن سونرا ثمنی تسلیم ائتمك مومكون اولماسا شرطین اولماماسی بئیعی باطیل ائدر.
[هابئله صَرف sərf بئیعینده ساتیجینین مبیعی تحویل وئرمگه گوجو چاتماسا موشكولو یوخدور.]
بللیدیر كی عقد آنیندا، سونراكی شرطه گوجون اولماماسی ضررسیزدیر. بلكه سونرا اونا گوجون چاتمایاجاغینیدا بیلسك آما شانس اثری گوج چاتسا یئنه ضرری یوخدور. تأخیرلی شرطلرین عقد آنیندا مؤحرز اولماقلاری واجیب دئییل و حتّا گئرچكلشمهلرینی بیلمكده واجیب دئییل.
نتیجهده: تسلیمه گوجسوزلوك او بئیعلرده مانع اولور كی تسلیم اونون حؤكملریندن اولسون. (ائله بئیع كی صحیح بئیع گئرچكلشیب، تأثیرلی اولوب و تسلیم اونون حؤكمودور.) تسلیم، تأثیرینده شرط اولان بئیعلرده مانع اولماز. اونو سیرّی بوردادیر كی بئلنچی بئیعلرده تسلیم ناقیلین دئتاللارینداندیر. (مؤثّیرین جزءلریندندیر. او گلندن سونرا بو گلر.) اونون غیری مقدوردان آسیلی اولماسی غرر گتیرمز. باشقا سؤزله تسلیمه گوجون اولماسی نقلدن سونرا مؤعتبر اولار. بونا گؤره [صَرف بئیعینده]ساتیجی قبولدان سونرا گوجلنمهسینی بیلدیگی حالدا قبولدان اوّل عاجیز اولورسا ایشكالی یوخدور. مفروض بودور كی ناقیلین سون جزءیندن (یعنی قبضدن) سونرا مبیع موشترینین الیندهدیر. فضولی بئیعده، نقله قاییل اولساق قبض ایجازه كیمیدیر. فضولی بئیعده كشفه قاییل اولساق قبض ایجازهدن داها بیرینجیلیكلیدیر. (قبض اولی من اجازة)
هابئله رهن عقدینده ده بئلهدیر. رهنده تسلیمه گوجون اولماسینی شرط ائتمك _اگر رهنین صحیح اولماسیندا قبضی شرط بیلسك_ بونا خاطیردیر كی قبض اولمایینجا رهنین اثری اولماز. رهنین عقدی اوخونان زامان شرطین مؤحرز اولونماسی واجیب دئییل. اونون سونرا گئرچكلشمهسینی بیلمكده واجیب دئییل. اگر اینسان تسلیمی ایمكانسیز اولان بیر شئیی گیروو قویسا و سونرا شانس اثرینده رهینه گیروو گؤتورنین الینه كئچه رهنه اوخونان عقد اؤز تأثیرینی ائدر. سؤزون تفصیلاتی رهن بابیندا گلهجك.
بؤلوم :
یازار : صمد كامران قراملكي
ara_Arab azb_Arab azb_Arab azb_Arab azb_Arab azb_Arab azb_Arab pbt_Arab